
యాభై ఏండ్ల నక్సల్బరీ సందర్భంగా విభిన్న దృక్పథాలను వరుసగా ప్రచురించడం అభినందనీయం. కాకపోతే విప్లవోద్యమం మీద ‘దుమ్మెత్తిపోసే’ గొంతులే ఎక్కువగా వినిపిస్తున్నాయి. ఈ దేశ రాజకీయార్థిక, సామాజికపరివర్తనలో నిబద్ధత కల్గిన విప్లవ రాజకీయాల పాత్ర ఏమిటి? వాటి ప్రభావం ఎంత వుంది, వాటి లోటుపాట్లు ఏమిటి అనేది పునాదిగా చర్చ జరిగితే ప్రజా ఉద్యమాలకు, సమాజానికి మరింత మేలు జరుగుతుంది. ‘యాభై ఏండ్లుగ ఏమి సాధించారు?’ అని ప్రశ్నించే వాళ్ళు యాభై ఏండ్లుగా విప్లవోద్యమం ఇంకా ఎందుకు కొనసాగుతుందో ప్రశ్నించుకోవాలి. నక్సల్బరీ ఒక లగ్సరీకాదు. విప్లవం వ్యాపకం అంతకన్నా కాదు. విప్లవకారులకు త్యాగాలు భుజకీర్తులు తెచ్చిపెట్టవు. కేవలం ఉద్యమకారులే కాదు, వాళ్ళను కాపాడుకోవడానికి ప్రజలూ ఎన్నో త్యాగాలు చేస్తున్నారు. ఆ త్యాగాలు ఎందుకు కొనసాగుతున్నాయి? మనిషిని, ప్రకృతిని, సామాజిక విలువలను ధ్వంసంచేసే నయా ఉదారవాద రాజకీయ ప్రక్రియ కొనసాగుతుంటే, దానికి ఎదురు నిలబడి పోరాడుతున్న ప్రజలను, పార్టీలను బుద్ధిజీవులు అనుకునేవాళ్ళు– ‘‘మీ ‘మరో ప్రపంచం’ ఎక్కడ?’’ అని వెటకారం చేయడం సరికాదు. నిజాయితీగా మరో ప్రపంచాన్ని కోరుకునే వాళ్ళు ఎవరయినా ఆ ప్రజల పోరాటాలకు మద్దతుగా నిలబడటం కనీస కర్తవ్యం. ఈ విధ్వంస యుగంలో అదే నిజమైన దేశభక్తి.అశోక్ కుంబము

yabhai endla naksalbari sandarbhamgaa vibhinna drukpathaalanu varusagaa prachurinchadam abhinandaneeyam. kakapothe viplavodyamam meeda ‘dummettipose’ gontule ekkuvagaa vinipistunnaayi. ee desha raajakeeyaarthika, saamaajikaparivartanalo nibaddhata kalgina viplava rajakeeyala paatra emiti? vaati prabhaavam entha vundi, vaati lotupatlu emiti anedi punaadigaa charcha jarigithe praja udyamaalaku, samaajaaniki marinta melu jarugutundi. ‘yabhai endluga emi saadhinchaaru?’ ani prasninche vaallu yabhai endlugaa viplavodyamam inka enduku konasagutundo prasninchukovali. naksalbari oka lagsareekaadu. viplavam vyaapakam antakanna kaadu. viplavakaarulaku tyaagaalu bhujakeertulu tecchipettavu. kevalam udyamakaarule kaadu, vaallanu kapadukovadaniki prajaluu enno tyaagaalu chestunnaru. aa tyaagaalu enduku konasaagutunnaayi? manishini, prakrutini, saamaajika viluvalanu dhwamsanchese nayaa udaaravaada rajakeeya prakriya konasagutunte, daaniki eduru nilabadi poraadutunna prajalanu, paarteelanu buddhijeevulu anukunevallu– ‘‘mee ‘maro prapancham’ ekkada?’’ ani vetakaaram cheyadam sarikaadu. nijaayitiigaa maro prapanchaanni korukune vaallu evarayina aa prajala poraataalaku maddatugaa nilabadatam kaneesa kartavyam. ee vidhvamsa yugamlo adhe nijamaina deshabhakti.ashok kumbamu